ཚོགས་ཆུང་གི་ངོས་ནས་མི་རིགས་འདྲ་མཉམ་མིན་པའི་དབུལ་ཕོངས་ཀྱི་གནས་བབ་དང་།རྒྱ་ནག་དམར་ཤོག་གཞུང་གིས་གྲངས་ཉུང་མི་རིགས་ཁག་གི་དབུལ་ཕོངས་ཀྱི་གྲངས་འབོར་གསལ་བཤད་བྱས་མེད་པ་བཅས་ལ་བློ་འཚབ་ཆེ་བར་བརྗོད་དེ།རྒྱ་ནག་དམར་ཤོག་གཞུང་གིས་ཐེངས་རྗེས་མའི་སྙན་ཐོའི་ནང་དུ་གྲངས་ཉུང་མི་རིགས་ཀྱི་དབུལ་ཕོངས་ཀྱི་གྲངས་འབོར་དང་།གྲངས་ཉུང་མི་རིགས་ཁག་གི་གནས་སྟངས་གཞན་དག་སྟེ།དཔལ་འབྱོར་དང་སྤྱི་ཚོགས།རིག་གཞུང་གི་ཐོབ་ཐང་ཁག་ལོངས་སུ་སྤྱོད་ཐུབ་ཡོད་མེད་ཀྱི་དངོས་ཡོད་གནས་སྟངས་གསལ་སྟོན།དེ་བཞིན་ཕྱི་ལོ་༢༠༡༦ནས་༢༠༢བར་གྱི་རྒྱལ་ཡོངས་ཀྱི་འགྲོ་བ་མིའི་ཐོབ་ཐང་ཡར་རྒྱས་ལས་འཆར་ལག་བསྟར་བྱས་མིན་དང་དེའི་ཕན་ནུས་ཐོན་མིན་གསལ་སྟོན་བྱེད་དགོས་པའི་འབོད་སྐུལ་ཞུས་ཡོད།རྒྱ་ནག་དམར་ཤོག་གཞུང་གིས་མི་མང་དཀྱིལ་སྙིང་དུ་འཛིན་པའི་ཡར་རྒྱས་འཛུགས་སྐྲུན་འཆར་འགོད་ཐད་ལ་ཚོགས་ཆུང་གི་ངོས་ནས་རྒྱ་ནག་དམར་ཤོག་གཞུང་གི་མི་མང་དཀྱིལ་སྙིང་དུ་འཛིན་པའི་ཡར་རྒྱས་འཛུགས་སྐྲུན་ཁྲོད་དུ་འགྲོ་བ་མིའི་ཐོབ་ཐང་ངེས་བརྟན་བཟོ་དགོས་པའི་ཛ་དྲག་གི་འབོད་སྐུལ་ཞུས་ཡོད་པ་རེད།